Jesús Mosterín: la passió per la racionalitat - El bloc de Biblioteques de Barcelona
Little Fish Fa 11 mesos Adults, Llibres
El passat 4 d’octubre va morir el filòsof Jesús Mosterín. Diversos mitjans han dedicat articles a la figura de Mosterín durant aquests dies. Certament, la mort de Mosterín és una lamentable pèrdua per a la filosofia contemporània i per al món intel·lectual en general.
I és durant tots aquests anys de carrera, Mosterín va desenvolupar el seu pensament en un bon nombre d’àrees diverses, però totes lligades per la seva passió pel coneixement i pel desig de transmetre-ho a un públic generalista, de vegades poc inclinat a qüestions filosòfiques més dures. No és, doncs, casualitat que s’hagi comparat a Mosterín en més d’una ocasió amb un altre il·lustre filòsof i divulgador, en Bertrand Russell.
La carrera de Mosterín, natural de Bilbao, va començar a Madrid, on va estudiar filosofia per després doctorar-se a Barcelona. Es va especialitzar en lògica matemàtica, en filosofia del llenguatge i en filosofia de la ciència, portant a terme investigació i docència en diverses institucions europees, asiàtiques i americanes.
Justament la lògica, el llenguatge i la ciència són els pilars que travessen l’obra de Mosterín, que es pot veure com un univers complet en si mateix, o una gran obra coherent i sempre en moviment. I sempre amb un estil clar, nítid, impecable en la seva estructura, que defuig obscurantismes innecessaris.
Així, els treballs més específics sobre lògica, llenguatge i ciència (com Ciencia, filosofia y racionalidad, Diccionario de lógica y filosofía de la ciencia, y Conceptos y teorías en la ciencia) tenen un reflex a qüestions socials i culturals més amples (Ciencia viva, La Cultura de la libertad, La Naturaleza humana), fins a arribar a la qüestió de la defensa i de la dignitat dels animals, una altra de les passions de Mosterín (¡Vivan los animales!, El triunfo de la compasión, El reino de los animales).
Mosterín sempre va ser un defensor del valor de la racionalitat, de la necessitat d’apostar per la raó, i fer que la filosofia que no es mantingués en un regne separat de la ciència, si és que la filosofia manté la seva pretensió de conèixer la realitat.
Fa uns anys Ángel L. Fernández Recuero va entrevistar a Mosterín per a Jot Down. Tota l’entrevista és excel·lent, i és una mostra de la lucidesa i del poder analític de l’intel·lecte del filòsof. Destaquem unes línies que mostren com Mosterín entenia l’activitat filosòfica:
I ja que citem al filòsof, permeteu-me que acabi aquest breu homenatge amb altres dues cites seves.
La primera pertany a l’article entorn de l’eutanàsia Una cita con la parca, que Mosterín va publicar al diari El País després de guanyar la primera batalla amb la malaltia que l’acabaria matant. Tal com recorda la plataforma Sin permiso, Mosterín va escriure unes paraules dures però d’una lucidesa esglaiadora:
La segona cita pertany a la meva obra preferida de Mosterín:
Lo mejor posible: acción y racionalidad humanas
Madrid : Alianza, cop. 2008
Lo mejor posible és una investigació sobre què és la racionalitat, sobre com hauríem d’entendre allò que és ser racional i com la racionalitat es relaciona amb la vida humana amb l’objectiu d’ajudar-nos a tindre no una vida qualsevol, sinó una vida bona i bella.
La cita que volia compartir amb vosaltres de Lo mejor posible parla sobre el tòpic de si es pot ser feliç cercant la racionalitat i comportant-se d’acord amb ella. Mosterín no en té cap dubte:
pero agota el campo de lo posible. (p. 38)
En temps d’irracionalitat, allò que menys necessitem és perdre defensors de la raó. DEP Jesús Mosterín.
21 octubre 2017 at 10:13
Desde que salió publicado su libro “Vivan los animales”, cada vez que me enteraba de alguna noticia (de estas que te llegan) del mundo animal, acostumbraba a decir “Como dice Jesús Mosterín… que vivan los animales!” Ahora tendré que decir, “Como decía…”.
Para mi no es una pérdida ya que su legado siempre estará aquí. Y como los grandes pensadores, Mosterín nos acompañará en nuestro camino, si estamos dispuestos a escucharle.